L'AJUNTAMENT HOMENATJA ALS 10 D'ALAQUÀS EN EL 50 ANIVERSARI DE LA SEUA DETENCIÓ
26/06/2025

# L'AJUNTAMENT HOMENATJA ALS 10 D'ALAQUÀS EN EL 50 ANIVERSARI DE LA SEUA DETENCIÓ

*   26/06/2025
*   [Memòria democràtica](/categoria/33/0/memoria_democratica)
*   [Imprimir](#)
*   Compartir
*    https://www.alaquas.org/documento.asp?id\_do=22999

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22999%2F0&title=Ajuntament%20d%27Alaqu%C3%A0s.%20Premsa.L%27AJUNTAMENT%20HOMENATJA%20ALS%2010%20D%27ALAQU%C3%80S%20EN%20EL%2050%20ANIVERSARI%20DE%20LA%20SEUA%20DETENCI%C3%93)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22999/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22999/26062025whatsapp_image_2025-06-26_at_09_49_12_1__Form_4.jpg)](https://www.alaquas.org/ficheros/documentos/2025/2/22999/26062025whatsapp_image_2025-06-26_at_09_49_12_1__Form_10.jpg "<a href='https://www.alaquas.org/ficheros/documentos/2025/2/22999/26062025whatsapp_image_2025-06-26_at_09_49_12_1__Form_10.jpg' target=_blank><i class='fa fa-external-link' aria-hidden='true'></i>.L'AJUNTAMENT HOMENATJA ALS 10 D'ALAQUÀS EN EL 50 ANIVERSARI DE LA SEUA DETENCIÓ</a>")

En l'acte celebrat a la Casa d'Exercicis Espirituals de la Puríssima, l'Alcalde d'Alaquàs, Toni Saura, va agrair de manera pública el treball d'aquest conegut grup ''per la vostra fermesa, per obrir-nos el camí i per demostrar-nos que la política pot nàixer d'un acte col·lectiu, de consciència i responsabilitat, fins i tot davant l'amenaça i la por''

La Casa d’Exercicis Espirituals de la Puríssima va acollir ahir dimecres 25 de juny l’acte de commemoració del 50 aniversari dels 10 d’Alaquàs, el conegut grup detingut el 24 de juny de 1975 per la policia quan es trobava reunit a aquesta població valenciana per tal de constituir el [Consell Democràtic del País Valencià](https://ca.wikipedia.org/wiki/Consell_Democr%C3%A0tic_del_Pa%C3%ADs_Valenci%C3%A0 "Consell Democràtic del País Valencià") que promouria la redacció d'un estatut d'autonomia i la creació d'un govern autònom.

Un acte d’homenatge amb el qual l’Ajuntament d’Alaquàs ha volgut valorar el treball realitzat per aquest grup d’activistes valencians en un moment històric tan important per a la memòria democràtica del País Valencià. L’Alcalde d’Alaquàs, Toni Saura, va destacar: ”hui celebrem una victòria de la democràcia perquè aquell dia va ser un acte de dignitat i valentia política que forma part del preàmbul del nostre autogovern i van ser pioners en reclamar la llibertat, amnistia i un estatut d’autonomia. Hui, 50 anys després, el nom d’Alaquàs s’escriu amb orgull en la història de la transició valenciana. Que la vostra lluita siga sempre record i guia per a les noves generacions”.

El primer edil va ser l’encarregat de donar la benvinguda als membres que van poder estar presents: Vicent Soler, exconseller, professor d’Economia i referent del valencianisme progressista; Josep Guia, doctor en matemàtiques i catedràtic destacat per la seua tasca acadèmica i divulgativa; J.J. Pérez Benlloch, cronista destacat de la transició que ha preservat la memòria de tot un poble; Josep Corell, forner i sindicalista, portaveu de treballadors i vincle entre la lluita obrera i la reivindicació valenciana; Carles Martínez, militant d’esquerres que va apostar per una espquerra plural i arrelada al país; Carles Dolç Soriano, arquitecte i militant comunista que va defensar un urbanisme social i humà i coherent amb la justicia i la equitat. Va recordar també els membres que no van poder assistir: Laura Pastor, historiadora i investigadora, defensora de la revolució cultural i de la llibertat des d’una mirada feminista i progresista, única dona dels 10 d’Alaquàs; Ernest lluch, economista i ministre de Sanitat, va impulsar la Llei General de Sanitat i va ser assassinat per ETA; Francesc Candela Escrivà, advocat laboralista i una vida dedicada a la llibertat, la llengua i els drets dels treballadors; Xavier Navarro, professor d’economia que va apostar des de la universitat per una economia i una política al servei de la justícia social.

A continuació, hi va haver un col·loqui conduït per la periodista Laura Sena en què es va recordar la importància d’aquells dies i l’emoció que ha suposat per a ells tornar a aquest espai. En finalitzar van rebre una reconeixement de mans de l’Alcalde d’Alaquàs, Toni Saura, la Regidora de Memòria Democràtica, Elena Álamo i la Regidora de Cultura, Marta Murciano.

L’acte es va iniciar amb una actuació musical a càrrec del quartet protagonitzat per Ina Martí, Aitana Ferrer, Clara Dols i Enric Murillo en què es van interpretar versos de destacats poetes com Joan Fuster, Maria Ibars, Maria Beneito i Maria Josep Escrivà, per a posar en valor el seu compromís amb la cultura i la memòria democràtica.

Durant l’acte es van projectar també dos treballs audiovisuals, un amb imatges cedides per À punt i altre elaborat per l’Àrea de Comunicació de l’Ajuntament d’Alaquàs amb motiu de la visita que es va realitzar l’any 2022 arran d’un projecte de memòria democràtica de l’IES Faustí Barberà. Compartim l’enllaç al reportatge emés per À punt el passat dilluns 23 de juny: [https://www.apuntmedia.es/programes/informe/complets/video-informe-informe-deu-d-alaquas\_134\_1795455.html](https://www.apuntmedia.es/programes/informe/complets/video-informe-informe-deu-d-alaquas_134_1795455.html)

Prèviament a l’acte va tindre lloc una visita guiada per l’edifici.